હવે વિચારો કે આ લગ્નો પૈકી ૭૦% લગ્નોમાં બેન્ડવાજાવાળાને વર્ધી આપવામાં આવી હોય તો ૨૧,૦૦૦ તો બેન્ડ જોઈએ. દરેક બેન્ડમાં ૧૦ જણા હોય તો ૨૧૦,૦૦૦ જણા તો એમાં જ લાગેલા રહેશે. લગ્નનાં રસોડામાં એવરેજ ૨૦ જણા લાગેલા હોય છે એ જોતાં ૬૦૦,૦૦૦ લોકો કાપવાથી લઈને પકવવા સુધી લાગેલા રહેશે. લગ્ન દીઠ ડેકોરેશનમાં દસ જણા મંડપ, ઇલેક્ટ્રિક, ફૂલ, લાઈટનાં કામમાં લાગેલા ગણીએ તો અંદાજે ૩૦૦,૦૦૦ લોકો એમાં ધંધે લાગેલા હશે. દરેક લગ્નમાં રૂપિયા ઉઘરાવવા કિન્નરો આવી જ જતાં હોય છે. માની લો કે માત્ર ૮૦% લગ્નોમાં જ એ લોકો પહોંચે અને લગ્ન દીઠ ત્રણ જણા હોય તો ચોવીસ ગુણ્યા ત્રણ એટલે કે ૭૨,૦૦૦ કિન્નરોને રોજગાર મળી જાય. જો દરેક એવરેજ પાંચસો રૂપિયા ઉઘરાવતા હોય તો ૩,૬૦,૦૦,૦૦૦ રૂપિયા તો એમનું એક દિવસનું ટર્નોવર થયું !